Document ID: 31993R2040

ΚΑΝΟΝΙΣΜΟΣ (ΕΟΚ) αριθ. 2040/93 ΤΗΣ ΕΠΙΤΡΟΠΗΣ της 27ης Ιουλίου 1993 για τον καθορισμό του ποσού της ενισχύσεως για την παραγωγή πατάτας καταναλώσεως στη Μαδέρα καθώς και των ποσών ενισχύσεων στην παραγωγή πατάτας για σπορά και ραδικιών στις Αζόρες που έχουν καθοριστεί σε Ecu από το Συμβούλιο και μειώνονται λόγω των νομισματικών επανευθυγραμμίσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (1), και ιδίως το άρθρο 9 παράγραφος 1,
Εκτιμώντας:
ότι ο κανονισμός (ΕΟΚ) αριθ. 3824/92 της Επιτροπής της 28ης Δεκεμβρίου 1992 για καθορισμό των οριζομένων σε Ecu τιμών και ποσών που πρέπει να τροποποιηθούν λόγω των νομισματικών επανευθυγραμμίσεων (2), όπως τροποποιήθηκε τελευταία από τον κανονισμό (ΕΟΚ) αριθ. 1663/93 (3), έχει καθορίσει τον κατάλογο των τιμών και των ποσών στα οποία εφαρμόζεται ο συντελεστής 1,013088, που έχει καθοριστεί από τον κανονισμό (ΕΟΚ) αριθ. 537/93 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 1331/93 (5), από την αρχή της περιόδου εμπορίας 1993/94, στο πλαίσιο του καθεστώτος της αυτόματης εξάλειψης των αρνητικών νομισματικών ποσών- ότι το άρθρο 2 του κανονισμού (ΕΟΚ) αριθ. 3824/92 προβλέπει να προσδιοριστεί η μείωση των τιμών και των ποσών που προκύπτει για κάθε σχετικό τομέα και να καθοριστεί η αξία αυτών των μειωμένων τιμών-
ότι η ενίσχυση στην τοπική παραγωγή για την πατάτα καταναλώσεως στη Μαδέρα, καθώς και για την πατάτα για σπορά και τα ραδίκια στις Αζόρες, έχει καθοριστεί από τον κανονισμό (ΕΟΚ) αριθ. 1600/92 του Συμβουλίου (6), όπως τροποποιήθηκε από τον κανονισμό (ΕΟΚ) αριθ. 3714/92 της Επιτροπής (7)- ότι πρέπει να προσαρμοστούν τα ποσά αυτά εφαρμόζοντας τις προαναφερθείσες διατάξεις-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σπόρων προς Σπορά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα ποσά των ενισχύσεων που αναφέρονται στα άρθρα 16 και 27 του κανονισμού (ΕΟΚ) αριθ. 1600/92, που μειώνονται σύμφωνα με το άρθρο 2 του κανονισμού (ΕΟΚ) αριθ. 3824/92, καθορίζονται σε 494 Ecu ανά εκτάριο.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1993.

Labels: 18
17
19
6